Document ID: /roh_data/filtered/fineweb-2-filterrobots_roh.jsonl.gz/51459

Ad emploiads ed emploiadas en Svizra vai meglier ch'a la media europeica. Quai mussa la terza ediziun da la retschertga europeica per las cundiziuns da lavur.
Ils dumandads en Svizra valiteschan pli positiv las schanzas da carriera e las libertads da decider che las persunas en l’ulteriura Europa.
Plinavant inditgeschan marcantamain pli paucs en Svizra d’avair il sentiment che l’atgna segirtad u sanadad saja periclitada a la lavur. La media europeica è 34%, en Svizra èn quai mo 23%.
Betg uschè positiv vesan lavurers e lavureras en Svizra il tempo da lavur. Per varga la mesadad è quel per part memia auts, ed in terz da las persunas sto lavurar en il temp liber per esser abel da finir la lavur.
Fitg cuntents èn dentant relativamain tuts en l’Europa cun il sustegn dals collegas da lavur.